20/09/2019 | Administración LocalMunicipal
A Pobra do Caramiñal
Aprobación inicial modificación puntual RPT

Pola presente dase publicidade ao acordo do Concello Pleno adoptado en data 12 de setembro de 2019: Primeiro.- A Lei 27/2013, do 27 de decembro, de racionalización e sustentabilidade da Administración Local (LRAL) introduciu un art.92 bis na Lei 7/1985, do 7 de abril, reguladora das bases do réxime local, en cuxo apdo.1 se detallan como “funcións públicas necesarias en todas as Corporacións locais, cuxa responsabilidade administrativa está reservada a funcionarios de administración local con carácter nacional: (…) b) O control e a fiscalización interna da xestión económico- financeira e orzamentaria, e a contabilidade, tesourería e recadación”. Segundo.- En cumprimento das previsións legais, resulta necesario adoptar os acordos oportunos para tramitar a provisión da praza de “tesourería” por funcionarios de Administración Local con habilitación de carácter nacional (FHN). Entre os acordos a adoptar, debe procederse, primeiramente, a modificación da relación de postos de traballo (RPT) para adecuar as características do posto de “tesourería” ao seu concreto modo de provisión legal. Este acordo resulta ineludible, ademais, para tramitar perante o órgano autonómico competente o procedemento de clasificación do posto a prover por funcionarios de Administración Local con habilitación de carácter nacional. Terceiro.- Mediante providencia da Alcaldía de data 13/06/2019 iniciouse o procedemento para modificar a RPT do Concello. Cuarto.- Emitiuse informe do Secretario accidental sobre o procedemento o día 19 de xuño de 2019. Quinto.- Mediante negociación na mesa xeral de negociación, validamente convocada en aplicación do artigo 33 e seguintes do Real Decreto Lexislativo 5/2015 do texto refundido da Lei do Estatuto Básico do Empregado Público, aprobouse por unanimidade dos presentes a proposta formulada pola Alcaldía, fundamentaba no análise de valoración do posto feito por empresa contratada. Primeiro.- As funcións de “tesourería e recadación” configúranse polo art.92 bis LBRL como funcións públicas necesarias en todas as Corporacións Locais e “cuxa responsabilidade administrativa está reservada a funcionarios de administración local con carácter nacional”. Segundo.- A Disposición Transitoria 7ª LRAL, no seu apartado 1, marcaba o 31 de decembro de 2016 como a data ata a que “excepcionalmente” a tesourería dos concellos de menos de 20.000 habitantes podía ser desempeñada por funcionarios non pertencentes á escala de funcionarios de Administración Local con habilitación de carácter nacional, “agás prórroga pola correspondente Lei de Orzamentos Xerais do Estado”. Na actualidade, o posto de “tesourería” recóllese na RPT do Concello como funcionario do grupo C1, posto vacante cuxas funcións son asumidas por acumulación de tarefas ao de Técnico de Administración Financeira. Terceiro.- O apdo.2 do art.92 bis LBRL atribúelle á subescala de Intervención- tesourería dos FHN o desempeño das funcións de “tesourería e recadación”, polo que se estima axeitado que o posto de “tesourería” deba proverse por FHN pertencentes a esa subescala. Así mesmo, tendo en conta as características do posto e as funcións que legalmente se lle atribúen considérase que as súas retribucións deben equipararse ás dos postos reservados a FHN existentes: secretaría e intervención. Neste senso, a Disposición Adicional 7ª do Decreto 49/2009, do 26 de febreiro, dispón: “Habida conta da complexidade e responsabilidade das funcións que desempeñan os funcionarios con habilitación de carácter estatal, os postos reservados á subescala de secretaría- intervención terán asignado como mínimo un nivel 24 de complemento de destino, en tanto que o complemento dos reservados á subescala de secretaría e intervención- tesourería será igual ou superior ao nivel 26. En todo caso, en defecto de relación de postos de traballo aprobada como tal, a contía do complemento específico dos postos reservados non poderá ser inferior a 8.000 euros nin tampouco poderá ser inferior á prevista para o resto do persoal da Corporación”. Cuarto.- Conforme o artigo 202 da Lei de Emprego Público de Galicia (Lei 2/2015), o procedemento para a aprobación da Relación de Postos de Traballo precisa dunha aprobación inicial e posterior exposición pública por período non inferior a 20 días. Se nos transcurso de dito prazo non se presentasen reclamacións, suxestións ou alegacións; entenderase elevado a definitivo dito acordo. Unha vez aprobada definitivamente a relación de postos de traballo deberá remitirse copia aos órganos competentes da Administración Xeral do Estado e da Comunidade Autónoma dentro do prazo de trinta días, e será publicada integramente no Boletín Oficial da Provincia. Quinto.- A competencia para aprobar a modificación da Relación de Postos de Traballo correspóndelle ao Pleno da Corporación, de acordo co disposto nos artigos 22.2. i) LBRL. Visto canto antecede propónse ó Pleno a adopción do seguinte ACORDO: Primeiro.- Aprobar inicialmente a modificación da Relación de Postos de Traballo do Concello que se indica, conforme a motivación que se adxunta como anexo: a) Denominación: “Tesourería”. b) Número de prazas: unha (1). c) Grupo: A1. d) Nivel: 30. e) Escala: funcionarios de Administración Local con habilitación de carácter nacional. f) Subescala: Intervención-Tesourería. g) Categoría: entrada. h) Complemento Específico: 16.860,41 (anuais, 14 pagas) Segundo.- Expor ao público o acordo de aprobación inicial de modificación da Relación de Postos de Traballo do Concello da Pobra do Caramiñal mediante anuncio no Boletín Oficial da Provincia por un prazo de 20 días hábiles, para que os interesados poidan examinar o expediente e formular as alegacións, suxestións e reclamacións que estimen convenientes. De non presentarse alegacións no prazo indicado considerarase aprobada definitivamente a modificación pretendida. Terceiro.- Aprobar inicialmente a modificación da cadro de persoal municipal que ten por obxecto a modificación da seguinte praza: Cuarto.- Someter o presente acordo a información pública por prazo de quince días mediante anuncio no Boletín Oficial da Provincia, durante ese prazo os interesados poderán examinar o expediente e presentar as reclamacións que estimen pertinentes. Transcorrido devandito prazo, se non se presentaron alegacións, entenderase elevado a definitivo este acordo de aprobación inicial” Na Pobra do Caramiñal, a 17 de setembro de 2019 O alcalde Asdo. José Luis Piñeiro García